ג'וזאיה לזלי פורטר

שרידי [[בוסרה, 1865; איור מספרו של פורטר על ערי הבשן]]
ג'וזאיה לזלי פורטר (Josias Leslie Porter; 4 באוקטובר 1823, מחוז דניגול, אלסטר, הממלכה המאוחדת של בריטניה הגדולה ואירלנד – 16 במרס 1898, בלפסט, צפון אירלנד, הממלכה המאוחדת) היה כומר פרסביטריאני אירי, סופר ואיש אקדמיה. פעל כמיסיונר בסוריה וכתב ספרים על אודות האזור.

==קורות חייו==
פורטר למד תאולוגיה באוניברסיטת גלאזגו ובאוניברסיטת אדינבורו. הוא הוסמך לכמורה ב-1846 וכיהן באחת מקהילות ניוקסל שבצפון-מערב אנגליה. ב-1849 נשלח כמיסיונר לדמשק שבסוריה מטעם הכנסייה הפרסביטריאנית האירית, ונשאר שם למשך עשר השנים הבאות. בתקופת שהותו במזרח סייר בארצות השכנות – בלבנון, בארץ ישראל ובעבר הירדן וכתב עליהן.

ב-1859 חזר לארצו והתמנה לפרופסור בתחום ביקורת המקרא במכללה התאולוגית של הכנסייה הפרסביטיאנית בבלפסט, שנוסדה ב-1853. במשך השנים מילא תפקידים בכירים בכנסייה הפרסביטריאנית האירית. מ-1867 פעל כמזכיר המכללה וכמו כן פעל כמפקח במערכת החינוך החינוך הממשלתית. ב-1879 התמנה לנשיא אוניברסיטת המלכה בבלפסט והיה גם לחבר הסנאט של האוניברסיטה המלכותית של אירלנד . פורטר היה עמית האגודה המלכותית לספרות.

==ספריו==
שהייתו במזרח הניבה את חיבוריו על האזור. יהושע בן אריה ציין כי "חשיבות ספריו [של פורטר] אינה בגלל הערכותיו המדעיות, אלא בזכות סקירותיו על ארץ ישראל וסוריה". ב-1855 פרסם את ספרו "חמש שנים בדמשק" (Five Years in Damascus) שבו תיאר את חייו בה ואת מסעותיו לתדמור, לחורן וללבנון. ב-1858 פרסם את "מדריך לנוסעים לסוריה ולארץ ישראל" (Handbook for Travellers in Syria and Palestine) בהוצאת ג'ון מאריי. מהדורה שנייה, משוכתבת ומורחבת, פורסמה ב-1875 אחרי ביקור חוזר של פורטר באזור. ב-1865 ראה אור ספרו "ערי הענק של הבשן והמקומות הקדושים בסוריה" (The Giant Cities of Bashan and Syria's Holy Places) שזכה לעניין ולתפוצה רבה, אך גם לביקורת על העדר חקירה מדעית. כאיש דת הדגיש את התואם שמצא בין הכתובים לבין המקומות. כותרת המשנה לספרו על הבשן הייתה "המקומות הקדושים בסוריה". ספריו הנוספים על ארץ ישראל הם "דרך שומרון לגליל ולירדן" (Through Samaria to Galilee and the Jordan) מ-1885 ו"ירושלים, בית לחם וביתניה" (Jerusalem, Bethlehem, and Bethany) מ-1887. חיבורים אחרים שלו עוסקים בכתבי הקודש. פורטר חיבר ערכים רבים, רובם ככולם על אתרים בארץ ישראל, למילון האנציקלופדי לספרות מקראית (Cyclopædia of Biblical Literature) של ג'ון קיטו . כמו כן תרם ערכים לאנציקלופדיה בריטניקה ולמילון המקרא של סמית .

==לקריאה נוספת==
* נתן שור, "ג'. ל. פורטר", ספר הנוסעים לארץ ישראל במאה הי"ט, כתר, 1988, עמ' 205–206
* אלי שילר, "פורטר (1886)", בנתיב עולי הרגל לארץ הקודש (קרדום 13–14), 1981, עמ' 111–112
<div style="direction: ltr;">
* Edwin James Aiken, "Revd Prof. Josias Leslie Porter (1823–1889)", in: Charles W. J. Withers, Hayden Lorimer (eds.), Geographers: Biobibliographical Studies, Vol. 26, 2007, pp. 67–78
</div>

==קישורים חיצוניים==

* [http://onlinebooks.library.upenn.edu/webbin/book/lookupname?key=Porter%2C%20J.%20L.%20(Josias%20Leslie)%2C%201823-1889 ספריו של פורטר הזמינים לקריאה במרשתת]
* 
<div style="direction: ltr;">

J. L. (Josias Leslie) Porter, Five Years In Damascus, London: John Murray, 1855
[https://archive.org/details/fiveyearsindamas01port/page/n5/mode/2up כרך ראשון],
[https://archive.org/details/fiveyearsindamas02port/page/n1/mode/2up כרך שני]

 J. L. Porter, [https://archive.org/details/ahandbookfortra00portgoog/page/n6/mode/2up A Handbook for Travellers In Syria And Palestine] , London: John Murray, 1858

 J. L. Porter, [https://archive.org/details/giantcitiesofbas00port_0/page/n5/mode/2up Giant Cities of Bashan and Syria's Holy Places], London: Nelson, 1865
* Thomas Hamilton (revised by H.C.G. Matthew), "[https://doi.org/10.1093/ref:odnb/22574 Porter, Josias Leslie]", Oxford Dictionary of National Biography, 2004
</div>

==הערות שוליים==

קטגוריה:ארץ ישראל: נוסעים נוצרים
קטגוריה:בוגרי אוניברסיטת אדינבורו
קטגוריה:אנשי דת אירים
קטגוריה:סופרים אירים
קטגוריה:חברי האגודה המלכותית לספרות
קטגוריה:ילידי 1823
קטגוריה:נפטרים ב-1898